TARYBOS SPRENDIMAS
2004 m. spalio 11 d.
patvirtinantis Komisijos, veikiančios Europos atominės energijos bendrijos vardu, Europos bendrijos bei Europos atominės energijos bendrijos ir Tadžikistano Respublikos laikinojo susitarimo dėl prekybos ir su ja susijusių klausimų sudarymą
(2004/755/Euratom)
EUROPOS SĄJUNGOS TARYBA,
atsižvelgdama į Europos atominės energijos bendrijos steigimo sutartį, ypač į jos 101 straipsnio antrąją pastraipą,
atsižvelgdama į Komisijos pasiūlymą,
kadangi:
iki tol, kol įsigalios Partnerystės ir bendradarbiavimo susitarimas, nustatantis Europos Bendrijų bei jos valstybių narių ir Tadžikistano Respublikos partnerustę, pasirašytas 2004 m. spalio 11 d. Liuksemburge, Komisija Europos atominės energijos bendrijos vardu turėtų sudaryti Europos bendrijos bei Europos atominės energijos bendrijos ir Tadžikistano Respublikos laikinąjį susitarimą dėl prekybos ir su ja susijusių klausimų,
NUSPRENDĖ:
Vienintelis straipsnis
1. Šiuo sprendimu patvirtinamas Komisijos, veikiančios Europos atominės energijos bendrijos vardu, Europos bendrijos bei Europos atominės energijos bendrijos ir Tadžikistano Respublikos laikinojo susitarimo dėl prekybos ir su ja susijusių klausimų kartu su prie jo pridedamais priedais ir protokolu bei vienašališkai arba bendrai su kita šalimi padarytomis Bendrijos deklaracijomis sudarymas.
2. Susitarimo, priedų, protokolo ir baigiamojo akto tekstas yra pridedami prie šio sprendimo (1).
Priimta Liuksemburge, 2004 m. spalio 11 d.